stanford-oval/wikipedia huggingface dataset:
קאחה באינדוראשווילי

קאחָה בַּאינדוּראשווילי (בגאורגית: კახა ბაინდურაშვილი; נולד ב-26 בספטמבר 1978) הוא פוליטיקאי גאורגי שכיהן מפברואר 2009 ועד יוני 2011 כשר האוצר של גאורגיה.
באינדוראשווילי נולד בטביליסי שבגאורגיה הסובייטית (כיום גאורגיה). בשנת 2000 סיים את הפקולטה לכלכלה באוניברסיטה הממלכתית של טביליסי בתואר מוסמך אוניברסיטה (MA), ובשנת 2006 קיבל תואר מוסמך אוניברסיטה (MA) ממכללת וויליאמס בוויליאמסטון שבמסצ'וסטס, ארצות הברית.
בין השנים 2004-2005 שימש באינדוראשווילי כיועץ לראש ממשלת גאורגיה. מיוני 2006 עד מרץ 2007 כיהן כראש מחלקת המיסים. ממרץ 2007 עד תחילת פברואר 2008 כיהן כסגן שר האוצר של גאורגיה. ב-6 בפברואר 2009, בעקבות מינויו של שר האוצר המכהן של גאורגיה, ניקה גילאורי, לתפקיד ראש הממשלה, מונה באינדוראשווילי לשר האוצר.
פיטיים

| פיטיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי-טירן
משפחה:: פיטיים
שם מדעי
 Pittidae

פיטיים (שם מדעי: Pittidae) הם משפחה של ציפורי שיר החיים ביערת באזורים טרופיים בעולם הישן, בדרום-מזרח אסיה ובאוסטרליה כשכמה מינים חיים גם באפריקה.
בני המשפחה הם ציפורים קטנות וצבעוניות שאורכם הממוצע 15-25 ס"מ ובם חיים על קרקע היערות ובעלי כפות רגליים גדולות, ראשים גדולים ומקורים חזקים. למרבית המינים ישנם גם כמה פסים שחורים המקיפים את העיניים. קרובי משפחתם הם בני משפחת רחבי-מקור, החיה באותם אזורים.
הפיטות הם ציידי חרקים, רכיכות שונות וחסרי חוליות דומים על קרקעית היער או על הענפים הנמוכים, כשכמה מינים חיים גם בביצות מנגרובים. הם מקננים בקינים כדוריים על הקרקע או על ענפים נמוכים.
מיון

| 0 | 1 | 2 |
| --- | --- | --- |
|  משפחת פיטיים (Pittidae) סוג Hydrornis מין Hydrornis phayrei  מין Hydrornis nipalensis  מין Hydrornis soror  מין Hydrornis oatesi  מין Hydrornis schneideri  מין  פיטה ענקית       (Hydrornis caerulea)  מין  פיטה כחולת ראש        (Hydrornis baudii)  מין Hydrornis cyanea  מין Hydrornis elliotii  מין Hydrornis guajana  מין Hydrornis irena  מין Hydrornis schwaneri  מין Hydrornis gurneyi  סוג Erythropitta מין Erythropitta kochi  מין Erythropitta erythrogaster  מין Erythropitta arquata |  מין Erythropitta granatina  מין Erythropitta venusta  מין Erythropitta ussheri  סוג פיטה (Pitta) מין Pitta sordida  מין Pitta maxima  מין Pitta superba  מין Pitta steerii  מין Pitta angolensis  מין פיטה ירוקת-חזה  (Pitta reichenowi)  מין  פיטה הודית        (Pitta brachyura)  מין Pitta nympha  מין Pitta moluccensis  מין Pitta megarhyncha  מין Pitta elegans  מין Pitta versicolor  מין Pitta anerythra  מין Pitta iris |  |
פרדראג סטויאקוביץ'

פרדראג "פג'ה" סטויאקוביץ' (סרבית קירילית: Предраг "Пеђа" Стојаковић; נולד ב-9 ביוני 1977 בפוז'גה, הרפובליקה הסוציאליסטית קרואטיה, יוגוסלביה) הוא כדורסלן עבר סרבי.
סטויאקוביץ', מגדולי השחקנים הסרבים בהיסטוריה, נחשב בעבר לאחד מהסמול פורוורדים הטובים בליגת ה-NBA.
ב-19 בדצמבר 2011 הודיע על פרישה.
שנים מוקדמות

סטויאקוביץ' נולד להורים סרבים בפוז'גה, קרואטיה אולם ברח עם משפחתו לבלגרד עם תחילת מלחמות הבלקן.
בשנת 1993, בגיל 16, הוא עקר ליוון והחל לשחק בקבוצת פאוק סלוניקי בה שיחק במשך ארבע עונות. במהלך תקופה זו רכש אזרחות יוונית, ושם משפחתו היווני הוא קיניס.
השנים בפאוק

פג'ה, כינויו בשנותיו ביוון, הפך במהרה לאחד השחקנים החשובים בקבוצה שנחשבה באותה תקופה לאחת הטובות ביוון, אולם נפלה משמעותית משתי הקבוצות המובילות במדינה, אולימפיאקוס ופנאתינייקוס. בשנת 1996 נבחר בדראפט ה-NBA בסיבוב הראשון במקום ה-14 על ידי הסקרמנטו קינגס. כבחירת סיבוב ראשון סטויאקוביץ' היה זכאי לחתום על חוזה מובטח ל-3 שנים, אולם הוא העדיף להישאר ביוון עוד שנתיים נוספות, בהן ביצר את מעמדו כשחקן החשוב ביותר של פאוק ואחד השחקנים הטובים באירופה בתפקידו.
בעונת 98/1997 תחת המאמן הישראלי צביקה שרף הצטיין פג'ה במיוחד, ובמהלך המשחק השלישי של סדרת חצי גמר הפלייאוף בפיראוס מול אולימפיאקוס, אלופת אירופה, האלופה היוונית ומחזיקת הגביע היווני, קלע שלשה שניצחה במשחק בתוצאה 55–58 ושלחה את פאוק לסדרת הגמר מול פנאתינייקוס. בסדרת הגמר, אותה הפסידה פאוק 2–3, סטויאקוביץ' התקשה מול ביירון סקוט ששמר אותו היטב והוא לא הצליח להתעלות מעל ליכולתו הרגילה. למרות זאת הוא נבחר לשחקן המצטיין בליגה היוונית לאותה שנה.
בין התארים שזכה בהם בשנותיו בפאוק כלולים גביע קוראץ' (1994) והגביע היווני (1995).
קריירה ב-NBA

סטויאקוביץ' הצטרף לקינגס לפני עונת 1998/1999. בשנתיים הראשונות בקבוצה הוא ראה מעט דקות משחק, אולם בעונת 2000/2001 נכנס לחמישייה וסיים את העונה עם ממוצע של 20.4 נקודות למשחק ושני במשאל על תואר השחקן המשתפר של העונה ב-NBA.
בעונה הבאה סטויאקוביץ' המשיך להצטיין ונבחר לראשונה למשחק האולסטאר וזכה בתחרות השלשות באירוע. למרות עונה מצוינת גם מבחינה אישית וגם קבוצתית (קבוצתו אשר סיימה את הליגה הסדירה במקום הראשון באזור המערב נחשבה מועמדת לאליפות), פציעה לקראת סיום העונה מנעה ממנו השתתפות רצופה במשחקי הפלייאוף, בהם הפסידה קבוצתו בסדרת גמר אזור המערב 3–4 לאלופה לוס אנג'לס לייקרס, סדרה בה שותף סטויאקוביץ' רק בשלושת המשחקים האחרונים, למשך דקות מעטות.
בעונת 2002/2003 ירדה התפוקה ההתקפית שלו מעט וקבוצתו הובסה בפלייאוף 0–4 על ידי האלופה, הלייקרס, אולם סטויאקוביץ' זכה שוב בתחרות השלשות במשחק האול סטארס, בו שוב השתתף כחבר נבחרת המערב, משחק בו שותף גם בעונה הבאה.
בעונת 2004/2005 הוא שיחק רק 16 משחקים עקב פציעה, ובאמצע העונה הבאה הועבר לאינדיאנה פייסרס תמורת רון ארטסט.
לקראת עונת 2006/2007 הוא הוחתם מחדש בפייסרס, אולם הוא שוב הועבר באותו קיץ, הפעם לקבוצת ניו אורלינס הורנטס. ב-14 בנובמבר 2006 קבע את שיא הקריירה שלו בנקודות בליגה, 42 במספר, במשחק נגד השארלוט בובקאטס. פציעות חוזרות ונשנות, ביניהן פציעה בגב מנעו מסטויאקוביץ' משחק פעיל רצוף, והוא שותף רק ב-13 משחקים במשך עונה זו.
בשלוש העונות 2007-2010 בהורנטס חזר פג'ה לכושר משחק טוב והשיג בהם ממוצעים דו ספרתיים בנקודות, אם כי גם בעונות אלו סבל פג'ה מפציעות טורדניות שגרמו לו להפסיד כ-20 משחקים בעונה.
בתחילת עונת 2010/2011 הועבר פג'ה בטרייד יחד עם ג'ריד ביילס לקבוצת טורונטו ראפטורס עבור ג'רט ג'ק, מרכוס בנקס ודייוויד אנדרסן. ב-20 בינואר 2011 סטויאקוביץ' השתחרר מהראפטורס לאחר שהחמיץ 26 משחקים בעקבות פציעה בברכו ושיחק בשני משחקים בלבד במדי הקבוצה.
ב-24 בינואר 2011 חתם סטויאקוביץ' בדאלאס מאבריקס כשחקן חופשי. בסוף עונה זו זכה באליפות ה-NBA במדי הקבוצה והפגין יכולת טובה בפלייאוף.
בנבחרת יוגוסלביה ונבחרת סרביה ומונטנגרו

סטויאוקוביץ' הוא חבר לשעבר בנבחרת יוגוסלביה ובנבחרת סרביה ומונטנגרו (בשם זה נקראה מ-2003 ומ-2007 נקראת נבחרת סרביה). באליפות אירופה בשנת 1999, שיחק לראשונה בנבחרת הכדורסל של יוגוסלביה וזכה עימה במדליית הארד. ב-2001 זכה עם הנבחרת במדליית הזהב ונבחר למצטיין הטורניר. כמו כן שותף באליפות בשנת 2003 במדי נבחרת סרביה ומונטנגרו.
זכה עם נבחרת יוגסלביה באליפות העולם שנערכה באינדיאנפוליס בשנת 2002 והשתתף במדיה גם באולימפיאדת סידני בשנת 2000.
בשנים האחרונות נמנע פג'ה מלהופיע במדים הלאומיים של נבחרת סרביה.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % לשלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1998/1999 | סקרמנטו | 48 | 1 | 21.4 | 0.378 | 0.320 | 0.851 | 3.0 | 1.5 | 0.9 | 0.1 | 8.4 |
| 1999/2000 | סקרמנטו | 74 | 11 | 23.6 | 0.448 | 0.375 | 0.882 | 3.7 | 1.4 | 0.7 | 0.1 | 11.9 |
| 2000/2001 | סקרמנטו | 75 | 75 | 38.7 | 0.470 | 0.400 | 0.856 | 4.8 | 2.2 | 1.2 | 0.2 | 20.4 |
| 2001/2002 | סקרמנטו | 71 | 71 | 37.3 | 0.484 | 0.416 | 0.876 | 5.3 | 2.5 | 1.1 | 0.2 | 21.2 |
| 2002/2003 | סקרמנטו | 72 | 72 | 34.0 | 0.481 | 0.382 | 0.875 | 5.5 | 2.0 | 1.0 | 0.1 | 19.2 |
| 2003/2004 | סקרמנטו | 81 | 81 | 40.3 | 0.480 | 0.433 | 0.927 | 6.3 | 2.1 | 1.3 | 0.2 | 24.2 |
| 2004/2005 | סקרמנטו | 66 | 66 | 38.4 | 0.444 | 0.402 | 0.920 | 4.3 | 2.1 | 1.2 | 0.2 | 20.1 |
| 2005/2006 | סקרמנטו | 31 | 31 | 37.0 | 0.403 | 0.397 | 0.933 | 5.3 | 2.2 | 0.6 | 0.1 | 16.5 |
| 2005/2006 | אינדיאנה | 40 | 40 | 36.4 | 0.461 | 0.404 | 0.903 | 6.3 | 1.7 | 0.7 | 0.2 | 19.5 |
| 2006/2007 | ניו אורלינס | 13 | 13 | 32.7 | 0.423 | 0.405 | 0.816 | 4.2 | 0.8 | 0.6 | 0.3 | 17.8 |
| 2007/2008 | ניו אורלינס | 77 | 77 | 35.2 | 0.440 | 0.441 | 0.929 | 4.3 | 1.2 | 0.7 | 0.1 | 16.4 |
| 2008/2009 | ניו אורלינס | 61 | 59 | 34.2 | 0.399 | 0.378 | 0.894 | 4.3 | 1.2 | 0.9 | 0.0 | 13.3 |
| 2009/2010 | ניו אורלינס | 62 | 55 | 31.4 | 0.404 | 0.375 | 0.897 | 3.7 | 1.5 | 0.8 | 0.1 | 12.6 |
| 2010/2011 | ניו אורלינס | 6 | 0 | 14.8 | 0.424 | 0.440 | 0.857 | 1.0 | 1.0 | 0.3 | 0.0 | 7.5 |
| 2010/2011 | טורונטו | 2 | 0 | 11.0 | 0.700 | 0.667 | 1.000 | 1.5 | 0.5 | 0.0 | 0.0 | 10.0 |
| 2010/2011 | דאלאס | 25 | 13 | 20.2 | 0.429 | 0.400 | 0.938 | 2.6 | 0.9 | 0.4 | 0.1 | 8.6 |
| קריירה |  | 804 | 655 | 33.5 | 0.450 | 0.401 | 0.895 | 4.7 | 1.8 | 0.9 | 0.1 | 17.0 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % לשלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1998/1999 | סקרמנטו | 5 | 0 | 21.6 | 0.346 | 0.214 | 1.000 | 3.8 | 0.4 | 0.6 | 0.0 | 4.8 |
| 1999/2000 | סקרמנטו | 5 | 0 | 25.8 | 0.400 | 0.462 | 0.667 | 3.4 | 0.6 | 0.8 | 0.0 | 8.8 |
| 2000/2001 | סקרמנטו | 8 | 8 | 38.4 | 0.406 | 0.346 | 0.968 | 6.4 | 0.4 | 0.6 | 0.4 | 21.6 |
| 2001/2002 | סקרמנטו | 10 | 7 | 33.8 | 0.376 | 0.271 | 0.897 | 6.3 | 1.0 | 0.5 | 0.0 | 14.8 |
| 2002/2003 | סקרמנטו | 12 | 12 | 40.5 | 0.480 | 0.457 | 0.850 | 6.9 | 2.5 | 0.8 | 0.4 | 23.1 |
| 2003/2004 | סקרמנטו | 12 | 12 | 43.1 | 0.384 | 0.315 | 0.897 | 7.0 | 1.5 | 1.8 | 0.3 | 17.5 |
| 2004/2005 | סקרמנטו | 5 | 5 | 40.4 | 0.470 | 0.367 | 0.955 | 5.2 | 1.4 | 0.8 | 0.2 | 22.0 |
| 2005/2006 | אינדיאנה | 2 | 2 | 25.5 | 0.444 | 0.000 | 0.857 | 4.5 | 2.0 | 0.5 | 0.5 | 11.0 |
| 2007/2008 | ניו אורלינס | 12 | 12 | 37.9 | 0.436 | 0.549 | 0.926 | 5.4 | 0.5 | 0.5 | 0.1 | 14.1 |
| 2008/2009 | ניו אורלינס | 5 | 5 | 32.4 | 0.367 | 0.308 | 0.923 | 2.8 | 0.4 | 0.8 | 0.2 | 11.2 |
| 2010/2011 | דאלאס | 19 | 0 | 18.4 | 0.408 | 0.377 | 0.778 | 1.7 | 0.4 | 0.6 | 0.1 | 7.1 |
| קריירה |  | 95 | 63 | 32.7 | 0.418 | 0.376 | 0.900 | 4.9 | 1.0 | 0.8 | 0.2 | 14.4 |
פריד זקריה

| --- | --- |

 לידה:  20 בינואר 1964 (בן 60) מומבאי, הודו 
 מדינה:  ארצות הברית ארצות הברית
 השכלה:  אוניברסיטת ייל  Cathedral and John Connon School  אוניברסיטת הרווארד  Berkeley College 
 מעסיק:  ניוזוויק, הניו יורקר, וושינגטון פוסט 
 מספר צאצאים:  3 
 פרסים והוקרה:  פדמה באושן (ינואר 2010)  פרס המהגרים הגדול (2007)  דוקטור לשם כבוד מאוניברסיטת מיאמי (11 במאי 2007)  Carey McWilliams Award (2009)  דוקטור לשם כבוד מאוניברסיטת הרווארד (2012)  מדליית הכבוד של האליס איילנד (14 במאי 2017)  מסדר ההצטיינות האוקראיני, דרגה 3  honorary doctor of Johns Hopkins University  דוקטור לשם כבוד מאוניברסיטת בראון 
 קישורים חיצוניים
 פייסבוק:  FareedZakaria
 טוויטר:  fareedzakaria, FareedZakaria
 fareedzakaria.com
 
פריד זקריה, 2007
פאריד רפיק זקריא (באנגלית: Fareed Rafiq Zakaria ,נולד ב-20 בינואר 1964) הוא עיתונאי, פרשן פוליטי וסופר הודי-אמריקאי. הוא המארח של "Fareed Zakaria GPS" של רשת CNN וכותב טור שבועי עבור הוושינגטון פוסט.  הוא היה בעבר בעל טור בניוזוויק, עורך ניוזוויק אינטרנשיונל, ועורך ראשי של מגזין טיים.
קורות חייו

זקריה נולד במומבאי, הודו, למשפחה קונקאנית מוסלמית. אביו ראפיק זקריה היה פוליטיקאי פעיל בקונגרס הלאומי ההודי ותאולוג אסלאמי. אמו, פאטימה, הייתה עורכת העיתון Sunday Times of India.
הוא בעל תואר ראשון מאוניברסיטת ייל ודוקטוראט במדע המדינה מאוניברסיטת הרווארד.
פעילותו

כותב בוושינגטון פוסט, כתב טור שבועי בטיים (המהדורה האירופית) ומתמחה בעניינים בינלאומיים. היה גם עורך ניוזוויק. היה עורך המגזין פוריין אפיירס בתחילת שנות ה-90.
מנחה את התוכנית GPS ב-CNN, בה הוא דן בנושאים רבים כמו הכלכלה האמריקאית והעולמית, יחסי החוץ של ארצות הברית, אירועים בעולם וטריוויה כללית.
זקריה הוא מרצה מבוקש, השתתף בתור מנחה בפורום הכלכלי העולמי בדאבוס שבשווייץ.
בחודש אוגוסט 2012 הודה בהעתקה של כתבות, והושעה לחודש מהגשת תוכניות ב-CNN וכן מכתיבת טורים בטיים. משנת 2014 הוא בעל טור קבוע בוושינגטון פוסט במקביל לפעילותו ב-CNN. טוריו מתפרסמים מעת לעת בכתבי עת נוספים, בהם האטלנטיק.
דעותיו

זקריה מזהה את עצמו כאיש מרכז אם כי הוא תואר באופן שונה כליברלי פוליטי, שמרן, מתון, או מרכז רדיקלי .  ג'ורג' סטפנופולוס אמר עליו ב-2003, "הוא כל כך בקיא בפוליטיקה, ואי אפשר למסגר אותו. אני לא יכול להיות בטוח בכל פעם שאני פונה אליו מאיפה הוא יגיע או מה הוא הולך להגיד". בפברואר 2008 כתב זקריה כי "השמרנות התחזקה בשנות השבעים והשמונים משום שהציעה פתרונות המתאימים לבעיות העידן", והוסיף כי "עולם חדש דורש חשיבה חדשה".  הוא תמך בברק אובמה במהלך קמפיין הפריימריז הדמוקרטי ב-2008 וגם לנשיאות. בינואר 2009, פורבס התייחס לזקריה כאחד מ-25 הליברלים המשפיעים ביותר בתקשורת האמריקאית. זקריה הצהיר שהוא מנסה לא להיות מסור לאידאולוגיה כלשהי, ואמר "אני מרגיש שזה חלק מהעבודה שלי... שזה לא לבחור צד אלא להסביר מה אני חושב שקורה בשטח. אני לא יכול להגיד, 'זו הקבוצה שלי ואני הולך לתמוך בהם לא משנה מה הם יעשו'"
בנוסף הוא תומך בגלובליזציה, מנסה לקדם את עמדותיו לגבי שיתוף פעולה בין ליברלים לשמרנים בארצות הברית.
ספרו שתורגם לעברית

פריד זקריה, העולם הפוסט-אמריקני, תרגם מאנגלית: אורי שגיא. הוצאת מטר, 2010.
הערות שוליים

↑  "Fareed Zakaria".
↑  "Fareed Zakaria's Website". אורכב מ-המקור ב-25 באוגוסט 2010. נבדק ב-10 במאי 2010. {{cite web}}:  (עזרה)
1 2  Press, Joy (9 באוגוסט 2005). "The Interpreter". The Village Voice. אורכב מ-המקור ב-30 באפריל 2011. נבדק ב-24 בספטמבר 2008. {{cite news}}:  (עזרה)
1 2  In Depth: The 25 Most Influential Liberals In The U.S. Media. Forbes. Published 22 January 2009.
1 2  Maneker, Marion (21 באפריל 2003). "Man of the World". New York. נבדק ב-16 ביולי 2017. {{cite journal}}:  (עזרה)
↑  Fareed Zakaria as US secretary of state? The Economic Times. Published 6 November 2008. (הקישור אינו פעיל, May 2016)
↑  Olson, Robert (January–February 2005). "The Rise of 'Radical Middle' Politics (אורכב 16.07.2012 בארכיון Wayback Machine)". The Futurist, vol. 39, no. 1, pp. 45–47. Publication of the World Future Society. Retrieved 26 February 2013.
↑  The End of Conservatism.
| --- | --- |
בקרת זהויות :  NLI: 987007270248805171  PLWABN: 9810586315205606  BIBSYS: 98048128  BNE: XX1501785  BnF: cb144917609 (data)  CiNii: DA11398554  GND: 129997536  ICCU: TO0V312728  ISNI: 0000 0001 2141 1608  LCCN: n97047622  LNB: 000029995  NDL: 00975944  NKC: mzk2002160769  NLK: KAC200504432  NSK: 000373805  NTA: 172859069  RERO: 02-A005524868  SUDOC: 056258860  VIAF: 79186052   WorldCat (עם VIAF): 79186052 
ערך זה הוא קצרמרבנושא תקשורת. אתם מוזמנים לתרום לוויקיפדיה ו.
צארסקויה סלו

ארמון יקטרינה
ארמון אלכסנדר. מבט מכיוון "חצר הכבוד" לעבר הארמון.
צארסקויה סלו (ברוסית: Ца́рское Село́ - "כפר הצאר") הוא אתר מגורים של משפחת הצאר הרוסי בתקופת שלטון בית רומנוב. האתר, הממוקם בעיירה פושקין, כ-26 ק"מ דרומית לסנקט פטרבורג (באותה עת בירת האימפריה הרוסית), הוכרז בשנת 1990 כאתר מורשת עולמית על ידי ארגון אונסק"ו כחלק מהמרכז ההיסטורי של סנקט פטרבורג ואתרים קשורים.
היסטוריה

במהלך המאה ה-17 הייתה האחוזה בבעלותו של אציל שוודי. באותה עת נקראה האחוזה בפינית: "סארי סלו" - "כפר האי" או "הכפר הגבוה". לימים עוות השם על ידי התושבים הרוסיים של האזור ל"צארסקויה" - שמשמעו "של הצאר".
בשנת 1708 הוענק השטח על ידי הצאר פיוטר הגדול לרעייתו, הקיסרית יקטרינה הראשונה, אשר הקימה בכפר את כנסיית הבשורה
בשנת 1724 ושינתה את שם הכפר ל"בלאגווסצ'נסקויה" (כפר הבשורה). שם זה לא תפס ותושבי הכפר המשיכו לקרוא לו בשמו המקורי.
יקטרינה החלה לבנות באתר מגורי נופש קיסריים לחודשי הקיץ. בתה, הקיסרית יליזבטה הורתה לאדריכל ברתולומאו רסטרלי להקים במקום את הארמון, שיקרא לימים ארמון יקטרינה.
הארמון הורחב בהוראת הקיסרית יקטרינה השנייה, אשר שכרה את האדריכל צ'ארלס קמרון להרחיב את הארמון לממדיו הנוכחיים.
כיום האזור כולל שני ארמונות:
ארמון יקטרינה הבנוי בסגנון הבארוק, וסביבו פארק יקטרינה;
ארמון אלכסנדר הבנוי בסגנון נאו קלאסי, וסביבו פארק אלכסנדר.
פארק יקטרינה כולל גנים רשמיים בסגנון צרפתי, וגנים אנגליים טבעיים ובהם מבנים רבים (מבני שטות) ובהם בית האדמירליות ההולנדי, הפגודה החורקת, עמוד צ'זמה, אובליסק קאגול וגשר עשוי שיש.
בפארק אלכסנדר נבנה הכפר הסיני.
בשלהי המאה ה-18 הפך האזור לאתר הנופש הפופולרי של האצילות הרוסית, אשר שאפה לנפוש בסמוך למשפחה הקיסרית. בצידו הדרומי של הארמון הוקמו מבני המשמר הקיסרי, ובסמוך, בשנת 1770 יסדה יקטרינה הגדולה את העיירה "סופיה" (שמה הגרמני של הקיסרית). בתקופה זו נבנתה בעיירה קתדרלת העלייה, בתכנונו של צ'ארלס קמרון (בסגנון ניאו קלאסי).
בשנת 1808 אוחדו סופיה וצארסקויה סול, והפכו לעיירה אחת.
בשנת 1811 הורה הצאר אלכסנדר הראשון על פתיחת צארסקויה סלו לייסאום בסמוך לארמון יקטרינה. בית ספר זה שימש את ילדי משפחתו וכן למדו בו אלכסנדר פושקין ואלכסנדר גורצ'קוב (שסיימו את לימודיהם בבית הספר בשנת 1817).
העיירה נותרה עיירה כפרית, ובמהלך התיעוש שפקד את האזור בשלהי המאה ה-19 לא ניבנו בסמוך לה מפעלים, אולם קו הרכבת הראשון ברוסיה נבנה בשנת 1837 במטרה לקשר את הכפר עם סנקט פטרבורג. כמו כן הוקמה בכפר תחנת רדיו בשנת 1917.
במהלך המהפכה הרוסית הוחזק הצאר ניקולאי השני במעצר בארמון אלכסנדר.
בשנת 1918, בעקבות מהפכת אוקטובר שונה שם הכפר ל"דטסקויה סלו" (כפר הילדים) ובשנת 1937 שונה שם העיירה לפושקין, לזכר ציון יובל המאה למותו של המשורר אלכסנדר פושקין.
ב-17 בספטמבר 1941 כבשו הנאצים את העיירה, הפכו את הארמונות למחנות צבא, ובזזו והרסו את הארמון והגנים. בין היתר נבזז חדר הענבר הידוע מארמון יקטרינה. הארמון שוחרר על ידי הצבא הסובייטי ב-24 בינואר 1944.
בתום המלחמה החלו עבודות השיקום של הארמונות. עבודות אלה טרם הסתיימו.
בעת הכיבוש הנאצי, באוקטובר 1941, הובאו מאות גברים, ילדים ונשים יהודים אל הפארק בארמון יקטרינה ונורו למוות.
בשטח העיר ממקום בית הקברות לחללי מלחמת העולם הראשונה שנהרס בתקופה הסובייטית ובשנת 2014 הוחלט על שיקומו.
צ. ד.

צ. ד. (נהגה: צֶה דֶה) הייתה חברה ישראלית לייצור שוקולד וממתקים שפעלה בשנות החמישים. ב-1958 נרכשה החברה על ידי חברת עלית.
היסטוריה

המפעל נוסד בשנת 1954 על ידי התעשיין בצלאל יעקב דבליצקי. בשנותיו הראשונות פעל המפעל ברמת גן, בצומת הרחובות ז'בוטינסקי - מודיעין (כיום בן-גוריון). הצומת כונה על שם המפעל: צומת צ.ד.. ב-1956, בהשפעת פנחס ספיר, הועתק המפעל לנצרת עילית.
ב-1958 רכשה עלית את צ.ד. כחלק ממהלך השתלטות על תעשיית השוקולד בישראל (מהלך שהושלם ב-1970 כאשר עלית רכשה את מפעל השוקולד "ליבר"), אך עד 1988 נשמר שמו המקורי.
מקור השם

שם החברה היה ראשי התיבות של שם המייסד, צלאל (קיצור השם בצלאל) דבליצקי, לפי שמות האותיות בשפות המזרח-אירופיות - CD בפולנית או цд ברוסית (דבליצקי עסק בייצור שוקולד עוד ברוסיה הצארית). עם זאת, השם נכתב רק באותיות עבריות, צ. ד., ובסמל המסחרי היו האותיות מנוקדות, צֶדֶ.
הערות שוליים

↑  נעלמים/ימים שהיו צ.ד., באתר ישראל היום
↑  אורי אביטל, משוט במיפעלי חרושת: צ. ד., על המשמר, 20 באוגוסט 1954
ערך זה הוא קצרמרבנושא ישראל. אתם מוזמנים לתרום לוויקיפדיה ו.
צא'יאג

| --- | --- |
סמל צא'יאגסמל צא'יאג

 מדינה:  הונגריה הונגריה
 חבל:  מרכז טרנסדנוביה
 מחוז:  וספרם (מחוז) וספרם
 נפה:  נפת בלטונאלמאדי
 שטח:  22.37 קמ"ר
 אוכלוסייה:  ‏
  ‑ בכפר:  832 (1 בינואר 2020)
 קואורדינטות:  47°02′42″N 18°11′07″E﻿ / ﻿47.045088888889°N 18.185261111111°E﻿ / 47.045088888889; 18.185261111111 
 אזור זמן:  UTC +1
 https://www.csajag.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.צא'יאג(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.צא'יאג  he tabBackground:;tabBorder:#aaa;defaultTab:0;
 
צא'יאג (בהונגרית: Csajág) הוא כפר במחוז וספרם שבמרכז הונגריה.
כמו כפרים רבים באירופה גם בצא'יאג מספר התושבים נמצא בירידה. כך, בשנת 1990 חיו בכפר 879 תושבים, ובשנת 2020 רק 832 תושבים.
יהודי צא'יאג

בצא'יאג חיו יהודים בתקופות זמן שונות. במקום קיים בית קברות יהודי נטוש.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 114 |  |
| 1880 | 47 | 1,260 |
| 1910 | 29 |  |
| 1920 | 14 |  |
| 1930 | 9 |  |
| 1941 | 11 | 1,095 |
הערות שוליים

↑  נתוני הכפר באתר הלמ"ס ההונגרי
↑  בית הקברות היהודי הנטוש בצא'יאג
↑  מפקדי האוכלוסין של יהודי הונגריה, 1993
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת בלטונאלמאדי |
| --- | --- | --- |
| יישובים | בלטונאלמאדי • בלטונאקרטיה • בלטונפקאיאר • בלטונפיזפה • בלטונקנשה • צא'יאג • פלשארש • קיראיסנטאישטוואן • קינגש • ליטר • פפקסי |  |
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
צב אדום-רגליים

| צב אדום-רגליים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: צבים
תת־סדרה:: צבים חבויי-צוואר
משפחה:: צבים יבשתיים
סוג:: צב נאוטרופי
מין:: צב אדום-רגליים
שם מדעי
 Chelonoidis carbonaria ‏שפיקס, 1824

ראש של צב אדום-רגליים
צב אדום-רגליים (שם מדעי: Chelonoidis carbonaria) הוא מין של צב החי בטבע ביערות אמריקה הדרומית ומשתייך לסוג צב נאוטרופי בו נמצא גם צב גלאפגוס מאיי גלאפגוס. כפי ששמו מרמז לצב זה ישנם רגליים וכן צוואר אדמדמים מעט. צבים אלה נמצאים בסכנה בטבע.
מאפיינים

האורך של צב זה מגיע ל-30 ואף ל-40 ס"מ ומשקלם המרבי יכול להגיע ל-30 ק"ג. השריון שלהם כהה וקמור עם קשקשים בהירים יותר בקצה השריון. הרגליים שלהם אדמוניים עד צהובים בהירים והצבע משתנה מצבים באזורים שונים. הראש קטן ובעל צוואר ארוך גם הוא אדמוני.
צב זה חי ביערות הגשם של האמזונאס יחד עם הצב צהוב-הרגליים (Chelonoidis denticulata) וצב צ'אקו (Chelonoidis chilensis) - קרוביהם לסוג. הם חיים ביערות לחים וחמימים מדרום-מזרח פנמה, דרך ונצואלה, גיאנה, סורינאם, גינאה הצרפתית ודרום מערבה לאורך הרי האנדים בקולומביה, אקוודור, פרו ובוליביה ומזרחה עד לברזיל, פרגוואי וצפון ארגנטינה. כמו כן הם נמצאים באיים הקאריביים. צבים אלה די נדירים בטבע ואינם נמצאים לאורך כל תחום בית גידולם.
הם אוכלי עלים כמו רוב בני המשפחה ומעדיפים מיני צמחים כמו קקטוסים שונים, פיקוס וצמחי פילודנדרון וכן זרעים ויאכלו גם חסרי חוליות קטנים, צואה ונבלות. לצבים עצמם אין הרבה טורפים (למעט היגואר) עקב שריונם הקשה, אך כשהם קטנים הם נטרפים על ידי טורפים שונים כמו חוטמנים, לוטרות, לטאות הטגו, עופות דורסים וכו'.
צבים אלו נאספים בטבע על ידי סוחרי חיות מחמד (דבר שהוא לא חוקי), מה שגורם יחד עם כריתת יערות הגשם להימצאותם בסכנת הכחדה.
ראו גם

צב גלאפגוס
פריס לי

| --- | --- |
אין תמונה חופשית
 לידה:  20 באפריל 1995 (בן 29) מייווד, ארצות הברית 
 עמדה:  רכז 
 מכללה:  אוניברסיטת המדינה של אילינוי (2013–2017)
 דראפט:  לא נבחר, 2019
 קבוצות כשחקן
 2017–2019 2019–2020 2020–2021 2021–2022 2022–2023 2023–:  אנטוורפ ג'יינטס ברוזה במברג אורליאן מונקו פנאתינאיקוס אסוול ליון-וילרבאן
 הישגים כשחקן
 חמישיית העונה השנייה בליגת האלופות בכדורסל (2019)  הגביע הבלגי בכדורסל (2019)  MVP של ליגת העל הבלגית בכדורסל (2019)  חמישיית ההתקפה בליגת העל הבלגית (2019)  2 חמישיית ההגנה בליגת העל הבלגית (2018, 2019)
 
פריס לי (באנגלית: Paris Lee; נולד ב-20 באפריל 1995) הוא כדורסלן קמרוני יליד-ארצות הברית המשחק בעמדת הרכז באסוול ליון-וילרבאן מליגת העל הצרפתית והיורוליג.